
Tamaam taareefi'n Allah ke liye hi hain, chunaache ham usi ki hamd o 
sana karte hain, usi se madad maangte hain aur usi se bakhshish ke 
talabgaar hain, ham apni nafisyaati khwaahiso'n ke shar aur apne 
amalo'n se Allah ki panaah chaahte hain, jise Allah hidaayat de phir use 
koi gumraah nahi kar sakta aur jise Allah hi gumraah karde to phir use 
koi hidaayat bhi koi nahi de sakta. 


Main gawaahi deta hu'n ke Allah ke siwa koi ilaah nahi wo akela hai uska 
koi shareek bhi nahi aur main is baat ki bhi gawaahi deta hu'n ke 
Muhammad ## Allah ke bande aur Rasool hain. 


Amma Baad: 


Allah Ta'ala ka irshaad hai: 


Maine Jinn o ins Ko Sirf Apni Ibaadat DI yi; Ga ¿us Es 
Ke Liye Paida Kiya Hai. Chunache Na SA ABA | 
To Main Unse Kisi Qism Ka Faaeda gia oli 593302 Bete yy Lo 
Chaahta Hu'n Aur Naahi Main Ye oi SGU UU 
Chaahta Hu’n Ke Wo Mujhe Kuch (Surah-adh-Dhaariyaat: 56-58) 
Khilaae’n Pilaae'n (balke) Allah Hi 

Dar-haqiqat Zabardast Quwwato'n 

Ka Maalik Hai. 


Allah Ta'ala ne is aayat e karima mein bilkul saaf-saaf irshaad farmaya 
hai ke usne logo'n ko ibaadat ke liye paeda kiya hai, chunaache logo'n 
par waajib hai ke apne magsad e takhleeq ka hamesha lihaaz rakhe’n 
duniya ki lazzato'n se parhezgaari ikhtiyaar karte hue, kinaara-kashi 
ikhtiyaar kari'n kyou'n ke duniya to mitne ki jagah hai naake tikne ki, ye 


to bas ek guzar-gaah hai naake saraah-gaah!, aqalmand log usse apna 
daaman bachaate hain aur Allah aur uske pyaare Rasool Janab 
Muhammad ## ke faraameen ki paerawi karte hain yaha'n tak ke Allah 
bhi unse mohabbat karne lagta hai, lihaaza har wo musalman jo ke 
daadhi mundhaata hai aur har wo shakhs jo Allah ka baaghi hai use 
chaahiye ke ab bhi hoshiyaar ho jaae aur usse pehle ke wagt guzar jaae 
wo apna magsad-e-takhleeq yaad karle warna phir pachtaawe se kuch 
haasil na hoga. 


ln a zen de; 


Abu Abdullah al-Makki al-Barqaawi 


Q: Daadhi rakhna waajib hai ya sunnat? 


A: Daadhi rakhta Quran o Hadees, fe'l e Rasool Allah XF, fe’l e Sahaaba 
o Taabaeen o Atibba-taabaeen aur chaaro'n maslako’n (Ahnaaf, Maaliki, 
Shaafai aur Hambali) o deegar ulamaa e ikraam ki roo se waajib hai. 


Hadees shareef se dalaael 


Go-ke daadhi rakhne aur daadhi mundhane ki hurmat se mutaallig be- 
shumaar sareeh ahaadees waarid hui hain, magar fil-haal ham sirf 2 
ahaadees ke bayaan par iktifa karte hain, jinki roo se daadhi rakhna 
waajib aur daadhi mundhaana haraam saabit hota hai. 


Pehli Hadees: Ibne Umar # se riwayat hai ke Nabi e Kareem ## ne 
farmaya: “Mushrikeen ki mukhaalifat karte hue daadhi rakha karo aur 
mooche’n katra karo”. (Bukhari) 


Doosri Hadees: Abu Huraira #* kehte hain ke Rasool Allah ## ne 
farmaya: “Mooche'n katro aur daadhi rakho aur (is tarha) majoosiyo'n 
ki mukhaalifat karo”. (Muslim) 


Quraan e Karim Se Dalaael 


Jahaan tak Quran e Kareem se dalaael ka taalluq hai to ulama ikraam ne 
us aayat jis mein Allah Ta'ala ne iblees e laeen ka daawa zikar kiya hai ke 
usne kaha: 


(Shaitaan ne kaha) Main Unhe'n Biz- Ail GE GRE LS 
zaroor Behkaaunga To Wo Yaqinan (Surah-an-Nisa: 119) 
Allah Ki Banaai Hui Shakl Bigaad 

Denge. 


Ulama is aayat ki tafseer mein farmate hain ke Allah ki banaai hui shakl 
bigaadna ye bhi hai ke koi daadhi moondhe chunaache jo shags daadhi 
moondhta hai to dar-haqiqat shaitaan e mardood ki marzi par chalta hai. 


Afaaal e Nabi Kareem ¿$ se dalaael: 


Sahih ahaadees e mubaaraka se saabit hai ke Nabi e Kareem ## ki daadhi 
bahut ghani thi, go-ke is silsile mein bhi kai ahaadees waarid hui hain, 
magar fil haal ham un mein se 2 sahih ahaadees ka zikr karte hain. 


Pehli Hadees: “Abu Muammar kehte hain ke main ne Khabbab #& se 
dariyaft kiya ke Rasool Allah ## Zohar aur Asr ki namaz mein girat kiya 
karte the? To unho’n ne kaha: Haa’n. Hamne poocha ke aapko kaise 
maaloom hua? To unho’n ne kaha: Unki daadhi hilne se”. * 


Doosri Hadees: “Jaabir bin Baseera “5 kehte hain ke Rasool Allah ## ke 
aage ke sar ke baal aur daadhi ke kuch baal safedi maael ho gae the, jab 
wo tel lagaya karte the to safedi zaahir nahi hoti aur jab baal bikhere 


hue hote to zaahir hojaati aur wo ghani dadhi wale the”. 


Afaal e Sahaaba Ikraam se dalaael: 


Jahaa'n tak Sahaaba Ikram (riz) ke afaal ka taalluq hai to un mein se kisi 
ek se bhi ye baat mangool nahi hai ke unho'n ne daadhi moondhi ho ya 
moondhne ko jaaiz bataaya ho, kisi ko moondhne ka hukm diya ho ya ye 
kaha ho ke daadhi rakhna mahez ek sunnat hai. Balke un sab ne 
daadhiya’n rakhi hui thee'n albatta Abdullah bin Umar #4 se mansoob 
hai ke jab wo Hajj ya Umrah se faarigh hote to apni daadhi ko mutthi 
mein pakadte aur phi jo baal mutthi se zaaid hote unhe'n kaat dete, is 
riwaayat ka bayan bhi in sha Allah aage aaeyga ke ye riwaayat bhi ghair 
mashroot tariqa par moondhne ya qhat banaane par dalaalat nahi karti. 


Isi tarha kisi bhi taabai ya taabaeen se ye waarid nahi hai ke unho'n ne 
kaha ho ke daadhi rakhna to mahez ek sunnat hai ya ye ke daadhi 
moondhne mein koi harj nahi aur jaha'n tak chaaro'n maslako'n ke 
ulama aur deegar motabar ulamaa ka taalluq hai to sabhi daadhi 
moondhne ko haraam qaraar dete hain. 


Q: Aksar log ye kyou'n kehte hain ke Daadhi Rakhna mahez ek sunnat 
hai? 


A: Iski kai wujuhaat hain: 


1 [Bukahri] 
2 [Muslim] 


Pehli to ye ke un mein se aksar ko ye nahi maloom ke unki ye baat Quran 
e Kareem aur Ahaadees e Sahiha ke qatan mukhaalifat hai jis mein ke 
waazeh taur par daadhi rakhne ko waajib garaar diya gaya hai wo ye bhi 
nahi jaante ke unki ye sonch saabiqa buzurgo'n ki sonch ke bhi bar-aks 
hai. 


Doosri ye ke unhe'n ye bhi nahi maloom ke ulama ikraam ne is aayat jis 
mein Allah Ta’ala ne shaitaan e mal-oon ka daawa zikr kiya hai ke: 


Main Unhe a Biz-zaroor Behkaaunga gil GS ÓN 
To Wo Yaginan Allah Ki Banaai Hui (Surah-an-Nisa: 119) 


Shakl Bigaad Denge. 


Ulama Ikraam ne to is aayat se ye samjha ke daadhi mundhana dar asal 
Allah ki banaai hui shakl ko bigaadna, shaitaan e mardood ki marzi par 
chalna aur Allah ki shariyat ki mukhaalifat karna hai. 


Teesri ye ke unhe’n is baat ka shuoor nahi hai ke daadhi moondhna dar 
asal majoosiyo’n ki mushaabahat ikhtiyaar karna hai jabke Nabi e 
Kareem ¿$ ne hame’n unki mushaabahat karne se sakht mana 
farmadiya hai, jaisa ke mundarja-zel sahih ahadees e mubaraka se saabit 
hai. 


Pehli Hadees: 


Farmaan e Nabawi &# hai ke: “Mushrikeen ki mukhaalifat karte hue 
daadhi rakho aur moonche’n katro”. (Bukhari) 


Doosri Hadees: 


Farmaan e Nabawi ## hai ke: “Moonche'n katro aur daadhi badhaao is 
tarha majoosiyo’n ki mukhaalifat karo”. (Muslim) 


Chauthi ye ke wo ye nahi samajhte ke daadhi moondhna fitrat ke khilaaf 
hai jaisa ke sahih muslim ke ek hadees mein hai ke: “Ayesha (rza) kehti 
hain ke Rasool Allah ¿+ ne farmaya ke 10 kaam fitri khaslate’n hain: 
Mooche’n katarna, daadhi mundhaana, miswaak karna, naak sanakna, 
naakhun kaatna, ungliyo’n ke jod dhona, baghal aur zer e naaf baal saaf 
karna aur istinja karna”. 


Paachwaa'n ye ke daadhi sabhi Ambiya Ikraam #£ ki sunnat hai. 


Chatti ye ke wo ye nahi jaante ke jo shakhs daadhi moondhta hai to 
ulama ikraam use aurato'n se mushaabahat ikhtiyaar karna gardaante 
hain, jabke Nabi e Kareem ## ne aurato’n se mushaabahat ikhtiyaar 
karne se mana farmaya hai jaisa ke sahih bukhari ki mundarja-zel hadees 
se saabit hai. 


Ibne Abbas #4 kehte hain ke: “Rasool Allah ¿$ ne un mardo'n par laanat 
bheji hai jo aurato'n ki mushaabahat karte hain aur un aurato'n par 
laanat bheji jo mardo'n ki mushaabahat karti hain”. 


Mushaabahat ke liye zaroor nahi ke mard aurat ki har cheez ki 
mushaabahat karte tab hi mushaabahat maani jaaegi balke aurat ki kisi 
ek khusoosiyat ki mushaabahat karna bhi mushaabahat mein daakhil hai 
daadhi moondhne se aurato'n ki thoodiyo'n se mushaabahat hoti hai. 


Daadhi Moondhne Ke Asbaab 


Pehla ye ke in nusoos-e-sharia se adm waagfiyat jo ke waazeh taur par 
daadhi moondhne ya ghair mashroot taur par use katarne ke khilaaf 
hain aur aisa karna haraam qaraar dete hain. Yehi jahaalat yehi har 
musibat ki jad hai. 


Bahut se log to aise hain ke jo daadhi bila kisi daleel ke mahez ek sunnat 
samajhte hain jabke bahut se aise bhi hain joke un baaz aise ashkhaas ki 
shakhsiyat ko daleel banaate hain jinka thoda bahut taalluq deeni uloom 
se hota hai aur wo ya to daadhi moondhte hain ya hadd se ziyaada choti 
rakhte hain, jabke unka ye amal na sirf ye ke ahaadees e Rasool Allah XF 
ke mukhaalifat hota hai balke Abdullah bin Umar # ke fe’l ke bhi baraks 
hota hai, is qism ke log aise ulama e soo ki shakhsiyato'n se mutaassir 
hote hain aur unhe'n apne liye ek qawi daleel samajhte hue kehte hain 
ke dekho falaa'n aalim aur falaa'n mufti..... Kya ye sab gumraah hain? 
Kya unhe'n nahi maaloom ke daadhi mundhana ya katarna haraam hai? 


Ye bechaare samajhte hain ke wo sacche hain, halaanke ek haqiqat aisi 
bhi hai jise wo nazar-andaaz kar rahe hain, wo ke ulama bhi aakhir 
bashar hain, un mein se kuch jaante-boojhte bhi ghalti kar baethte hain, 


aisa bhi hota hai ke kuch ulama aisi cheezon ke baare mein nahi jaante 
joke doosro'n ke nazdeek bahut waazeh hoti hai aur bahut se aise hote 
hain ke jinhe'n kis ilmi daleel ka pata nahi hota ya ye ke wo masla ko koi 
khaas ahmiyat nahi dete kyounke wo un masaael par sirf suni-sunaai 
baato'n par amal karte hain, khud unki apni koi ilmi tehqeeq nahi hoti, 
chunaache har musalman jise haq baat maaloom hogai hai use chaahiye 
ke us par amal kare kyounke roz e qiyaamat usse uske aamaal ke baare 
mein poocha jaaega naake doosro'n ke amaal ke baare mein! 


Chunaache is qism ke logo'n ke liye waazeh aur sareeh nusoos sharia 
bayan karen chaahiye joke daadhi moondhne ko haraam qaraar dete 
hain, phir agar uske bawujood bhi wo un ahkaam se roo-gardaani kare'n 
jabke unhe'n uske waajib hone ka ilm ho chuka hai to yaqinan gunahgaar 
aur gumraah hain, chaahe wo kitna hi khair ke kaamo'n mein badh- 
chadh kar hissa le'n. Chunache agar un mein se koi namaz padhaae, 
jabke doosra koi daadhi waala maujood ho to uske peeche namaz nahi 
padhni chaahiye. 


Doosra ye ke baaz daadhi moondhne waale ye acchi tarah jaante hain 
ke daadhi moondhna haraam hai, magar wo apne mansab ya naukri ya 
logo'n ke mazakh udaane ke khauf se ya pas maanda kehlaane ke dar se 
daadhi nahi rakhte. 


Aise logo'n ko chaahiye ke wo aisi bodi baato’n ko fauran chodhde'n aur 
daadhi rakhe'n warna wo gunahgaar, gumrah aur zaeef ul imaan honge 
kyounke logo'n se sharmate hain magar Allah se nahi shamaate, logo'n 
se darte hain magar Allah se nahi darte, wo Allah par tawakkul nahi 
karte, Allah Ta'ala ki zaat e mubaaraka aur uske asma o sifaat par unka 
agida nihaayat faasid hai. 


Aur jahaa'n tak un logo'n ka taalluq hai jo ke deen par amal karne 
waalo'n ka mazaakh udaate hain to wo kufr mein padh gae hain aur 
islaam se faarigh ho gae, kyounke jo is daadhi waale ka mazaakh udaata 
hai to goya wo Allah Ta'ala, uske Rasool Allah ¿¿* aur unke tamaam 
ashaab ikraam aur tamaam buzrugo'n ka mazakh udaata hai, kyounke 
wo sabhi daadhi waale hain. 

Teesra ye ke baaz aise hain ke jo jaante hain ke sharai nusoos ki roo se 
daadhi mundhaana haraam hai magar wo us mein her-pher karke ya to 
daadhi rakhne ko mahez ek sunnat qaraar dete hain ya sirf mustahab 
kehte hain aur apne us magsad ke husool ke liye aisi-aisi taawilaat 
gadhte hain ke jinka asal sharai nusoos se koi taalluq nahi hota, aise 
logo'n ke dil ya to murda ho chuke hote hain ya wo apni nafsaani 
khwahisho'n ke peeche padh kar sahih aur ghalat ko khalat-malat kar 
dete hain. 


Un logo'n par rad joke sahih aur waazeh ahaadees mein her-pher karke 
jhooti riwaayat ke saath khalat-malat kar ke daadhi mundhaane ya bil- 
mashroot chota karne ko jaaiz qaraar dete hain. 


Is qism ke hazraat Tirmizi mein waarid ek riwaayat ka sahaara lete hain 
jo ke kuch you'n hai: 


@ “Amr bin Haroon al-Balakhi apni daadhi ko tool o arz se katra karte 
the”. Ye riwaayat intihaai zaeef hai, balke iska ek raawi Amr bin Haroon 
to aisa hai ke jiske baare mein Imam Yahya bin Maeen [Maahir Uloom- 
e-Hadees] kehte hain ke: “Wo parle darje ka jhoota aur khabees shakhs 
hai”. Aur Shaikh Saaleh bin Jazrah kehte hain ke “Wo Kazzab hai”. Aur 
Imam Ibne Hajar «4% kehte hain ke wo matrook hai. Chunache jab sahih 
ahaadees ke ahkamaat ko zaeef riwayaat ke zariye nahi badla ja sakta to 
bhala jhooti riwayaat ke zariye kyonkar badla ja sakta hai. 


@ In logo’n par rad joke un sahih ahaadees par jo ke mukammal daadhi 
rakhne aur us mein se kuch bhi na katarne par dalaalat karti hain, Sahih 
Bukhaari mein Abdullah bin Umar #9 ki riwaayat ke zariye heela taraashi 
kareke, amal nahi karte. Sahih Bukhari mein Abdullah bin Umar # ki 
riwaayat you'n hai: “Nabi e Kareem #¥ ne farmaya: Mushrikeen ki 
mukhaalifat karte hae daadhi rakho aur mooche’n katro”. Aur Abdullah 
bin Umar #4 jab hajj ya umrah se faarigh hote to apni daadhi ko apni 
mutthi mein pakadte phir jo baal mutthi se zaaid hote unhe'n kaat dete. 


Is hadees mein kaheen bhi nahi hai ke Abdullah bin Umar # dadhi 
moondhne ya bila-mashroot khat banaane ko jaaiz qaraar dete the, 
balke ziyaada se ziyaada agar koi baat is hadees se akhaz ki ja sakti hai 

to wo sirf itni hai ke wo mutthi bhar daadhi se baal ko kaat diya karte 
the. 


Chunache agar ham is masla mein surkhroo hona chaahte hain to 
hamare paas sirf 2 raste hain. 


Pehla Raasta: In Sahih zaahiri ahaadees e Nabavi “# par amal kiya jaae 
jo waazeh taur par mukammal daadhi rakhne aur kuch bhi na kaatne par 
dalaalat karti hain, ye raasta mere nazdeek sab se mahfooz raasta hai. 


Doosra Raasta: Abdullah bin Umar # ki riwaayat par amal kiya jaae 
kyounke wo ek sahaabi ki sharai nusoos ki samajh ki baat hai, magar wo 
musalmaan jo ke Abdullah bin Umar # ki is riwaayat par amal kare to 
use caahiye ke mutthi se kam daadhi ho to use na kaate. Chunaache wo 
log jo na to waazeh ahaadees par amal karte hain aur na hi Abdullah bin 
Umar # ki riwaayat par amal karte hain wo shariyat ke mukhaalif hain 
aur apni hudood se tajaawuz karte hain, kyounke: 


Awwalan: Unho'n ne Sahih ahaadees ko pase-pusht daal diya 


Saniyan: Unho'n ne salaf o saaliheen ke ijtihaad ko bhi nazar-andaaz 
kardiya aur is tarha wo bidati ho gae. Agarche log sirf Abdullah bin Umar 
# ke ijtihaad ke mutaabiq hi amal karne lage'n to bhi musalmaano’n 
mein koi daadhi moondhne waala na rahe kyounke aksar logo'n ki 
daadhi mutthi se ziyada nahi hoti balke mutthi baraabar bhi nahi. 


(3) Baaz log Sahih ahaadees ko apni marzi ke mutaabiq modh lete hain 
masalan kuch ye kehte hain ke deen ka taalluq dil se hai, Allah Ta’ala bhi 
hamaare dilo'n ko dekhta hai, deendaari daadhi se nahi hoti. Aur phir ye 
hazraat apni us aul-faul daleel ko taqwiyyat dene ke liye kehte hain ke 
dekho badi-badi daadhi waalo'n ki taraf! Kitna haraam khaate hain!! Aur 
kya-kya karte hain, phir bhi khud ko nek dil kehlaate hain!! 


Kuch aise bhi daadhi moondhne waale hain jinhe’n shaitaan behlaawe 
deta rehta hai ke abhi meri umr hi kya hai? Haalaanke wo 30 saal se bhi 
ziyaada ka ho chuka hai, kuch you'n bhi kehte hain ke jab Hajj kar loonga 
ya jab shaadi ho jaaegi tab In sha Allah daadhi rakhunga, ya is qism ke 
doosre bahaane taraashte rehte hain, jiski buniyaadi wajah sirf nafsaani 

khwaahisho'n ki paerawi karna hai, hatta ke Allah Ta'ala ki taraf se bhi 
adm-e-taufeeq ho jaati hai, Allah aisi bad-bakhti se hame'n bachaae 
rakhe. 


Aise logo'n ko us hadees ke baare mein bataana chhahiye jo ke Sahih 
Muslim mein waarid hui hai, jis mein waazeh taur par mazkoor hai ke, 
Nabi e Kareem &# ne farmaya: “Allah Ta'ala na to hamare tumhare 
jismo'n ko dekhta hai aur na hi tumhaari surato'n ko, albatta wo 
tumhare dilo'n ko dekhta hai”. Uske baad ek ahem baat farmai jise is 
qism ke log nazar-andaaz kar dete hain. Farmaya: “Aur tumhare 
amaalo'n ko dekhta hai”. Ye izaafi baat bhi Sahih Muslim ki hadees mein 
hai, kitie ahem baat!! 


Is ke baghair log hadees ka ghalat matlab nikaal lete hain aur jab unhe'n 
amali taur par ahkaam e sharia masalan daadhi rikhna aur kuffaar ki 
mushaabahat ikhtiyaar na karne ke baare mein kaha jaata hai to wo yehi 
kehte hain ke asal cheez to dil hai aur phir is hadees ke ek hisse ko bataur 
daleel pesh karte hain aur baqiya ko pase-pusht daal dete hain, halaanke 
ye bhi usi hadees ka tukda hai, jis mein ye baat waazeh taur par bataai 
gai hai ke Allah Ta'ala tumhaare aamaal ko bhi dekhta hai, chunache 
agar aamaal nek hue to unhe'n qubool farmaaega warna mustarad 
kardega jaisa ke kai ahaadees se saabit hai. 


Nabi e Kareem “* ka farmaan hai ke: “Jis ne hamaare deen mein koi nai 
baat shaamil ki to wo amal na-qaabil e qubool hoga”. 


Sacchi baat to ye hai ke jab tak aamaal acche na ho'n dil bhi nek nahi ho 
sakta, isi tarha aamaal bhi usi wagt acche honge jab ke dil nek ho, usi 
mazmoon ko Nabi e Kareem ## ne ek bahut khoobsoorat paeraae mein 
bayaan farmaya, jaisa ke Nomaan bin Basheer # ki riwaayat mein hai: 
“..... Yaad rakho ke jism mein gosht ka ek tukda hai, agar wo theek ho 
jaae to saara jism theek rahega aur agar wo kharaab ho jaae to phir 
saara jism kharaab ho jaaega, acchi tarah jaan lo ke wo dil hai”. 


Is hadees se bilkul waazeh ho gaya ke Allah Ta'ala dilo'n ko bhi dekhta 
hai aur aamaal ko bhi, naake sirf dilo'n ko, aur is mein kya shak hai ke 
daadhi rakhna deegar aamaal ki tarha ek amal hai jise Allah Ta'ala 

dekhta hai. Lihaaza har musalmaan par waajib hai ke wo is baat ka 
yageen rakhe ke Allah Ta'ala uske saare amaal dekhta hai, chaahe wo 
bazariye aazaa ho ya dil ke ho'n ya zabaan ke, you'n bhi ham apni aam 
roz-marra ki zindagi mein kisi musalman ke mutaalliq koi raae qaayam 
karte hain to uske zaahiri aamaal ko dekhte hue karte hain, hamaara 
deen bhi hame'n yehi hukm deta hai ke ham zaahiri aamaal ke natija 
mein faisla kare'n naake dilo'n ko kurede'n kyounke dilo’n ka haal to sirf 
Allah Ta'ala hi jaanta hai. Lihaaza jo shakhs daadhi moondhta hai to 
hamaare nazdeek gumraah hai, illa ye ke wo tauba karle. 


Q: Jo shakhs daadhi moondhta hai ya Allah Ta'ala ki nafarmaani karta 
hai to use duniya o aakhirat mein kya hota hai? 


A: Buniyaadi baat to ye hai ke wo Allah Ta'ala ki mohabbat se mehroom 
ho jaata hai aur khud Allah ke nek bando'n aur farishto'n ke aage 
sharmida mehsoos karta hai, uski zaahiri shakl se ye waazeh ho jaata hai 
ke wo Allah Ta'ala se hagiqi kaamil mohabbat nahi karta natija na hi 
Allah usse mohabbat karta hai, chaahe wo kitna hi daawa e mohabbat 
karta phire, Allah Ta'ala ne hagigi sacchi mohabbat karne waalo'n ke liye 
ek aisi kasoti rakh dee ke har jhooti mohabbat ka daawa karne waale ka 
daawa faash ho jaata hai, jabke wo amalan Allah aur uske Rasool # ke 
ahkaam ki khilaaf-warzi karta hai. 


Chunaa-che Allah Ta'ala ne farmaya: 
Aye Rasool Allah #¥ Aap Keh Deejiye GREINER abl cites BBS NOS 
Ke Agar Tum Waaqai Allah Se KG YY adds 
Mohabbat Karte Ho To Phir Meri DAES DN pagg ADI 
Ittiba Karo Is Tarha Allah Bhi Tum Se bumida iman 
Mohabbat Karega Aur Tumhaare 
Gunaho'n Ko Maaf Kar Dega. 


Lihaaza is aayat se waazeh ho gaya ke jo Allah aur uske piyaare Rasool 
&F ki ittiba nahi karta dar-hagigat na usse Allah mohabbat karta hai aur 
na hi wo Allah se mohabbat ke daawe mein saccha hai. 


14 


Aur jiska ye haal ho to bas usne to khud ko fitan aur azaab mein mubtala 
kar hi liya kyounke Allah Ta’ala ne un logo'n ko jo uske ahkaam ki khilaaf- 
warzi karte hain pehle hi tambeeh kardi hai. 


Farmaaya ke: 


Jo Log Uske Ahkaam Se Roo-gardaani | YA SEGS SÓN Pet 
Karte Hain Unhe'n Chaahiye Ke Ab png ke ay la ALAN eg 
Hoshiyaar Rahe'n Ke Ab Kisi Wagt AGING serine SA Bina) 
Bhi Unhe'n Koi Fitna Laahig Ho (purahralBagara. 163] 
Jaaega Ya Wo Dardnaak Azaab Mein 

Mubtala Ho Jaaenge. 


Aur is se bada fitna kya hoga ke kisi ko nek aamaal ki taufeeq hi na ho 
aur na hi us par kisi daant ka asar ho ek bad-bakhti ye bhi hai ke insaan 
namazo'n ke muaamale mein susti barte, aisa shakhs jo namazo'n ko 
sahih waqt par adaa nahi karta to use bhi Allah Ta'al ne tambeeh kardi 
hai ke: 
Aise Namaziyo'n Ke Liye Bhi Halaakat Bee GE ah a cdi zi NG 
Hai Jo Apni Namazo'n Se Ghaflatt ~ 


Karte Hain (Surah-al-Maaoon: 4-5) GO 


Agarche koi shakhs bilkul hi namaz na padhe to uska kya haal hoga?!! 


Ek bad-bakhti ye bhi hai ke insaan musalsal jhoot bolne par udh rahe 
hatta ke Allah Ta’ala ke yaha'n use ‘kazzaab’ likh diya jaae. 


Ek bad-bakhti ye hai ke bande ko dheel milti rahe aur wo daadhi 
moondhne par adaa rahe aur uske gunaho'n mein izaafa hota hi rahe, 
gunahgaaro'n ki dua bhi qubool nahi hoti, ye bhi kya kam azaab hai ke 
Allah Ta'ala dua qubool na kar, Nabi e Kareem #f ne duaao’n ki adm 
qubooliyat ke kai asbaab bayaan kiye hain, jinki aksariyat ka taalluq 
gunaho'n se hai. 


Chunache Nabi e Kareem #* ka farman hai ke: “Har ek ki dua qubool hoti 
hai, illa ye ke wo kisi gunaho'n ka sawaal kare ya qata-rahmi kare”. 

Lihaaza jo daadhi moondhta hai to gunahgaar hai uski duaae'n us waqt 
tak qubool nahi hotee'n jab tak ke wo daadhi na rakh le. Jo log daadhi 
moondhte hain unhi'n us azeem azaab se bachne ki fikr karni chhahiye. 


Daadhi Rakhne Ke Fawaaed Se Mehroomi 


Pehla: Ustara ya deegar daadhi moondhne ke alaat ko jab thoodhi aur 
rukhsaaro'n par phera jaata hai to isse nigahi'n kamzor hone lagti hain 
aur jo log musalsal aisa karte rehte hain, unki nigaahi'n kamzor hoti chali 
jaati hain, jabke daadhi rakhne waale hazraat nazar ki kamzori ke is 
sabab se mehfooz rehte hain jaisa ke mahireen ka kehna hai. 


Doosra: Daadhi muzir jaraaseem se mehfooz rakhti hai aur unhe'n gale 
aur seene tak pohonchne se rokti hai. 


Teesra: Daanto'n ke masoodo'n ko qudrati afaat se mehfooz rakhti hai 


Chautha: Daadhi ke baalo'n mein aisa chikna maadda khaarij hota hai jo 
jild ko mulaaym, shagufta aur tar o taaza rakhta hai, jo log daadhi 
mundhte hain wo us faaede se bhi mehroom ho jaate hain aur unka 
chehra bhi khushk aur boseeda nazar aata hai. 


Paachwa: Daadhi aur maadda-e-tawallud ke darmiyaan kaafi taalluq 
hota hai, daadhi rakhne se mardaangi mein izaafa hota hai baaz atibba 
ka kehna hai ke agar koi qaum pusht dar pusht paabandi se daadhi 
moondhti rahe to aathwee'n nasal mein paeda hone waale logo'n ki 
daadhi nahi hogi yaani mardaangi aahista-aahista khatam ho jaati hai 
aur uska asar itni muddat baad zaahir hota hai uska mushahada you'n 
bhi hua hai ke aam taur par hijdo'n ki daadhi nahi hoti halaanke unke 
bagiya aazza mardo'n se milte-julte hote hain. 


Ye fawaaed maine un kitaabo'n mein se akhaz kiye hain jo daadhi rakhne 
aur moondhne ke silsile mein likhi gaee hain, main ne unka zikr sirf 
mauzoo ko mazeed jaame banaane ke liye kar diya hai warna 
musalmaan ke liye sirf itna hi kaafi hai ke wo apne Nabi e Kareem /# ka 
hukm mil jaane par us par amal kare aur kisi falsafa mein na pade. 

